Vsebina
Kazalo 🔎︎

# Urejanje hiperpovezav

Ko kliknete hiperpovezavo v dokumentu Writer ob pritisnjeni tipki Cmdkrmilki, vaš spletni brskalnik odpre zahtevan spletni naslov. Če ne uporabljate miške, postavite kazalko v hiperpovezavo in odprite kontekstni meni s kombinacijo dvigalka+F10, nato izberite Odpri hiperpovezavo.

## Spreminjanje besedila hiperpovezave

V dokumentih Writer lahko kliknete kamor koli na povezavo in uredite vidno besedilo.

Če zapustite hiperpovezavo, tako da postavite kazalec nekam drugam, bo spremenjeno le vidno besedilo.

Če zapustite hiperpovezavo, tako da vnesete znak za presledek neposredno po zadnjem znaku, bodo Samopopravki – če so vključeni – spremenili ciljni URL v enak niz, kakršen je vidno besedilo.

V vseh vrstah dokumentov lahko za urejanje hiperpovezave odprete pogovorno okno Hiperpovezava. Najprej postavite kazalko v hiperpovezavo ali neposredno pred hiperpovezavo, nato kliknite ikono Hiperpovezava v vrstici Standardno.

## Spreminjanje naslova URL hiperpovezave

- Odprite Pogovorno okno hiperpovezave, kot je opisano zgoraj.

## Spreminjanje atributov vseh hiperpovezav

1. Odprite okno Slogi.

2. Kliknite ikono Znakovni slogi.

3. Z desnim gumbom kliknite znakovni slog »Internetna povezava« ali »Obiskana internetna povezava« in izberite Spremeni.

4. V pogovornem oknu izberite nove atribute in kliknite V redu.

## Urejanje gumba za hiperpovezavo

Gumbe hiperpovezave lahko urejate v načinu Oblikovanje obrazca.

1. Izberite menijski ukaz Obrazec – Oblikovalni način ali izberite Pogled – Orodne vrstice in omogočite orodno vrstico Kontrolniki obrazca, kliknite ikono Oblikovalni način in kliknite gumb. Pokažejo se ročice gumba.

2. Odprite kontekstni meni in izberite Lastnosti kontrolnika.

3. Uredi lastnost v pogovornem polju kontrolnika.

Podobne teme

Relativne in absolutne povezave

Vstavljanje hiperpovezav